
NUMMER   22 

73.   AARGANG 


AF  NAADE  ERE  I  FRELSTE! 

(Tale  af  Ældste  Joseph  Fielåing  Smith  af  de  Tolvs  Raad,  holdt  i 
Tabernaklet  i  Salt  Lake  City  den  20.  Juli  1924.) 

»Den,  som  har  mine  Befalinger  og  holder  dem,  han  er  den, 
som  elsker  mig;  men  de,  som  elsker  mig,  skal  elskes  af  min 
Fader;  og  jeg  skal  elske  ham  og  aabenbare  mig  for  ham.« 

Disse  er  Frelserens  Ord  til  sine  Disciple,  og  da  en  af  dem 
ikke  tilfulde  forstod  hans  Mening,  fremkom  han  med  et 
Sporgsmaal,  hvortil  Jesus  svarede: 

»Om  nogen  elsker  mig,  vil  han  holde  mit  Ord;  og  min  Fa- 
der skal  elske  ham,  og  vi  skulle  komme  til  ham  og  tage  Bolig 
hos  ham.  Den,  som  ikke  elsker  mig,  holder  ikke  mine  Ord; 
og  det  Ord,  som  I  hore,  er  ikke  mit,  men  Faderens,  som 
sendte  mig.« 

Der  er  rundt  om  i  den  kristne  Verden  forskellige  Meninger 
med  Hensyn  til,  hvad  der  er  nodvendigt  for  Menneskene  at 
gøre  for  at  opnaa  Frelse.  Nogle  hylder  en  Anskuelse  bygget 
paa  en  bogstavelig,  men  meget  misforstaaet  Udlæggelse  af 
Pauli  Udtalelse  i  Efeserbrevet: 

»Thi  af  Naaden  ere  I  frelste  ved  Tro,  og  det  ikke  af  eder 
selv,  Guds  er  Gaven;  ikke  af  Gerninger,  for  at  ikke  nogen  skal 
rose  sig.« 

De,  der  forstaar  disse  Ord  ligesaa  bogstaveligt,  som  de  er 
nedskrevne,  uden  Hensyn  til  deres  Sammenhæng  med  andre 
Skriftsteder,  er  tilbøjelige  til  at  tilsidesætte  eller  forkaste  Ja- 
kobs Brev,  der  i  deres  Øjne  synes  at  fremsætte  en  hel  anden 
Lærdom,  thi  Jakob  skriver: 

»Hvad  gavner  det,  mine  Brodre,  om  nogen  siger,  han  har 
Tro,  men  ikke  har  Gerninger?  Mon  Troen  kan  frelse  ham? 
.  .  .  troen,  dersom  den  ikke  har  Gerninger,  er  død  i  sig  selv. 
Men  man  vil  sige:  Du  har  Iro,  og  jeg  har  Gerninger.  Vis  mig 
din  lro  uaen  uerningeme,  og  jeg  vil  af  mine  Gerninger  vise 
dig  Troen.  Du  tror,  at  Gud  er  én;  deri  gør  du  ret;  ogsaa  ae 
onde  A ander  tro  det  og  skælve.  Men  vil  du  vide,  du  tomme 
Menneske,  at  'troen  uden  Gerninger  er  unyttig?« 

Og  disse  Skriftsteders  Betydning  har  været  et  Stridsspørgs- 
maai  Uge  siden  Reformationens  Dage  og  maaske  før.  Nogle 
iiøidt  paa  Jakobs  Lære,  andre  paa  Pauli;  og  begge  misforstod 
ae,  hvad  baade  Paulus  og  Jakob  har  skrevet,  thi  i  Virkelig- 
heden er  der  ingen  Uoverensstemmelse. 

Veraen  er  fuld  af  gode,  ærlige  Mennesker,  der  tror,  at  alt, 
hvad  der  er  nødvendigt  for  et  Menneske  at  gøre  for  at  blive 
frelst,  er  at  bekende  Jesu  Kristi  Navn  med  deres  Læber.  En 
Præst  erklærede  en  Gang  til  mig,  at  dersom  hele  Bibelen  var 
gaaet  tabt  med  Undtagelse  af  et  enkelt  Vers,  der  findes  i  Ro- 
merbrevet 10.  Kapitel  og  9.  Vers,  da  vilde  dette  ene  Vers  være 
nok  tii  at  frelse  Verden.  Det  lyder  saaledes: 

»Dersom  du  med  din  Mund  bekender  Jesus  som  Herre  og 
tror  i  dit  Hjerte,  at  Gud  oprejste  ham  fra  de  Døde,  da  skal  du 
blive  frelst.«  Dette  er  naturligvis  et  meget  ensidigt  og  yderlig- 
gaaende  Synspunkt.  Det  vilde  ikke  være  nok  til  at  frelse  Ver- 
den af  den  ganske  gode  Grund,  at  Herren  selv  har  sagt,  at  vi 
skal  leve  af  hvert  Ord,  der  udgaar  af  Guds  Mund,  og  som  jeg 
allerede  har  læst  for  eder,  er  det  nødvendigt  for  os  at  holde 
hans  Befalinger. 

Om  det  er  muligt  for  mig,  ønsker  jeg  ved  denne  Lejlighed 
at  vise,  at  der  ikke  er  nogen  Uoverensstemmelse  mellem  disse 
lo  gamle  Apostles  Lærdomme;  at  Paulus  lærte  det  samme 
Evangelium,  som  blev  forkyndt  at  Jakob,  og  at  Jakob  var 
ganske  enig  med  de  Læresætninger,  som  blev  fremsat  af  Pau- 
lus; idet  Forholdet  er  dette,  at  de  behandler  dette  Emne  ud 
fra  to  forskellige  Synspunkter.  Paulus  henvendte  sig  til  Folk, 
som  troede,  at  et  Menneske  ikke  kunde  blive  frelst,  undtagen 
han  underkastede  sig  Moseloven,  at  det  var  nødvendigt  for 
ham  paa  en  Maade  at  frelse  sig  selv,  og  som  ikke  tilfulde 
anerkendte  Kraften  af  Jesu  Kristi  Forsoning.  Jakob  derimod 
forsvarede  Nødvendigheden  af  gode  Gerninger  overfor  den 
Anskuelse,  som  blev  fremsat  af  andre,  der  foregav  at  tro  paa 
Kristus,  og  som  mente;  at  Bekendelsen  af  denne  Tro  var  til- 
strækkelig. Disse  to  Apostle  drofter  Sporgsmaalet  fra  indbyr- 
des forskellige  Standpunkter,  og  fra  begge  disse  Standpunkter 
er  deres  Lære  Sandhed. 

De  har  hørt  Historien  om  de  to  Riddere,  der  siredes  om 
Materialet  i  et  Skjold,  som  en  Statue  havde  paa  Armen.  Den 
ene  erklærede  Skjoldet  fot  at  være  af  Guld,  medens  den  anden 
sagde,  at  det  var  Solv.  De  stredes  herom,  til  de  kom  i  Kamp, 
og  hver  modtog  et  dodeligt  Saar.  Men  idet  de  faldt  til  Jorden, 
skiftede  de  Stillinger,  saa  at  de  hver  især  saå  Skjoldet  fra  den 
anden  Side,  og  den,  der  havde  erklæret  det  for  at  være  af 
Guld,  saå  nu,  at  det  var  Solv,  og  den  anden  maatte  med  sit 
sidste  Aandedræt  indrømme,  at  det  var  Guld. 

Det  er  et  lignende  Forhold,  der  gør  sig  gældende  med  Hen- 
syn til  de  af  Paulus  og  Jakob  fremsatte  Erklæringer,  og  nu 
ønsker  jeg  om  muligt  at  forklare  dette  Forhold.  Det  er  en 
Læresætning  i  Kirken,  der  tilfulde  stadfæstes  af  Skriften  og 
Guds  Handlemaade  med  Menneskenes  Born  fra  Begyndelsen, 
at  han  ikke  gør  noget  for  os,  som  vi  kan  gøre  selv,  men  for- 
langer af  os,  at  vi  skal  selv  gore  alt,  hvad  vi  kan,  for  at  opnaa 
Frelse.  Jeg  synes,  dette  er  logisk  og  rimeligt.  Paa  den  anden 
Side  har  Herren  gjort  alt  for  os  og  for  vor  Frelse,  som  vi 

ikke  kunde  gøre  selv.  og  der  var  noget,  som  vi  ikke  kunde  gøre 
selv,  men  hvortil  vi  maatte  have  Hjælp  fra  en  højere  Magt. 

Ved  sin  Overtrædelse  bragte  Adam,  vor  Stamfader,  Døden 
ind  i  Verden,  og  formedelst  Døden  kom  Lidelser  og  Synd. 
Dette  tror  jeg  fuldt  og  fast  paa,  uagtet  denne  Lære  nu  staar  i 
lav  Kurs  i  Verden.  Den  første  Død,  som  ramte  Adam,  var 
Bortfjernelse  fra  Herrens  Nærhed,  fra  Forbindelse  med  Gud. 
Thi  Adams  Dod  var  tofoldig,  forst  en  aandelig  Død  eller  Ad- 
skillelse fra  Gud,  hvilket  er  den  forste  Død,  og  som  er  lig  den 
anden  Dod,  der  vil  blive  udtalt  over  de  Ugudelige,  naar  de 
kastes  ud  fra  Herrens  Ansigt;  og  han  døde  ogsaa  den  legem- 
lige Død. 

Den  første  eller  aandelige  Dod  fandt  Sted  umiddelbart  efter 
hans  Overtrædelse.  Den  legemlige  Dod  ramte  ham  ikke  før 
efter  mange  Aars  Forløb,  thi  Herren  gav  ham  en  Prøvelsestid, 
i  hvilken  han  blev  undervist  om  Evangeliets  Principper  og 
givet  en  Lejlighed  til  at  omvende  sig  og  ved  sin  Trofasthed 
vise  sig  værdig  til  Frelse  og  til  at  blive  bragt  tilbage  i  Guds 
sin  Faders  Nærhed. 

Legemlig  Død  ramte  alle  Mennesker  formedelst  Adams 
Overtrædelse,  og  eftersom  vi  er  Dod  og  Synd  underkastet,  er 
det  umuligt  for  os  at  forløse  os  selv  fra  Døden  eller  fra  Føl- 
gerne af  vore  egne  personlige  Synder.  Vi  er  aldeles  hjælpe- 
løse. Ethvert  Menneske,  der  har  været  født  til  Verden  siden 
Adams  Dage,  undtagen  den  Herre  Jesus  Kristus,  har  været 
Døden  underkastet  og  har  begaaet  Synd,  uden  i  og  af  sig  selv 
at  have  Kraft  til  at  frelse  sig  fra  nogen  af  disse  Tilstande. 

(Fortsættes.) 

STRØTANKER. 

Det  Menneske,  der  kan  læse,  men  ikke  gor  det,  er  i  Virke- 
ligheden ikke  det  mindste  forud  for  den,  der  ikke  kan  læse. 
Husk  paa  dette  næste  Gang  du  er  ved  at  sige:  »Jeg  har  ikke 
Tid  til  at  læse.« 

EFTERAARSKONFERENCEN  I  AALBORG. 

Konferencen  blev  afholdt  den  12. — 14.  Oktober  1924  og  over- 
væredes af  Missionspræsident  John  S.  Hansen,  Konference- 
præsident Julius  Bruun,  Aarhus,  og  alle  de  i  Konferencen  vir- 
kende Missionærer.  Da  Vejret  var  ypperligt,  blev  Tilslutnin- 
gen stor,  og  mange  Søskende  og  Venner  fra  Brønderslev,  Hjør- 
ring, Frederikshavn  og  andre  Steder  overværede  Møderne  om 
Søndagen,  og  de  billige  Sondagstog  gjorde  det  muligt  at  for- 
mindske Rejseudgifterne  en  Del. 

Det  første  Mode  var  Sondagsskolekonference  Kl.  10  Søndag 
Form.,  der  lededes  af  Forstander  Holger  Jørgensen  og  aab- 
nedes  med  Bon  af  E.  A.  Sandberg.  Et  godt  Program  blev  ud- 
ført af  Børnene  i  Aalborg  Søndagsskole.  Lektierne  omhand- 
lede Evangeliets  første  Principper.  Konf.  Præs.  Larsen  udtalte 
sin  Anerkendelse  af  Søndagsskolens  Arbejde  og  fremsatte  der- 
paa Skolens  Funktionærer  til  Opholdelse  i  de  Helliges  Tro  og 
Bønner  som  følger:  Holger  Jørgensen,  Forstander,  med  Kon- 
rad Klitgaard  og  E.  A.  Sandberg  som  Raadgivere,  Elisabeth 
Nielsen,  Sekretær,  Valdemar  Gerlach,  Sangleder,  og  Marie 
Therkelsen,  Organist.  Ældste  Fay  L.  Curtz  blev  løst  fra  Stil- 
lingen som  Sekretær,  da  han  er  forflyttet  til  Kobenhavns  Kon- 
ference. Som  Lærere  og  Lærerinder:  Konrad  Klitgaard,  E,  A. 
Sandberg,  Johanne  Petersen,  Marie  Therkelsen,  Karen  Jørgen- 
sen, Thorvald  Therkelsen,  Præs.  G.  Larsen  og  Ella  Bjerre- 
gaard. Søster  Erna  Mogensen  blev  efter  eget  Ønske  løst  fra 
Stillingen  som  Lærerinde  med  Tak  og  Ære  for  udført  Ar- 
bejde. 

Præs.  Julius  Bruun  fra  Aarhus  og  Missionspræsident  John 
S.  Hansen  talte  derpaa  til  Skolen.  Præs.  Hansen  fremhævede 
Betydningen  af  Sondagsskolearbejdet  og  opfordrede  de  voksne 
til  at  delfage  deri  ved  at  besøge  den  teologiske  Klasse.  Skolen 
sluttede  med  Sang  og  Taksigelse  af  Br.  Chr.  Nielsen  fra  Brøn- 
derslev. 

Modet  Kl.  2  Eftm.  aabnedes  med  Salmen  Nr.  266,  Bøn  af 
Valdemar  Gerlach,  derefter  en  Sang  af  Koret.  Følgende  Rap- 
porter aflagdes:  Frederikshavns  Gren  af  N.  A.  Pehrson,  Hjør- 
ring Gren  af  Oliver  C.  Petersen,  Brønderslev  Gren  af  Chr. 
Nielsen.  Disse  Brodre  bar  samtidig  deres  Vidnesbyrd  om 
Sandheden  af  Evangeliet.  Missionpræsident  John  S.  Hansen 
foreslog  derpaa  Kirkens  Generalautoriteter  til  Opholdelse,  samt 
Missionens  og  Konferencens  Autoriteter  som  følger:  David  O. 

McKay  som  Præsident  over  den  europæiske  Mission,  John  S. 
Hansen  som  Præsident  over  den  danske  Mission,  Søster  Anna 
J.  Hansen  som  Præsidentinde  over  de  kvindelige  Hjælpefor- 
eninger i  den  danske  Mission.  Ældste  Fay  L.  Curtz  blev  løst 
med  Tak  og  Ære  fra  Stillingen  som  Konferencesekretær  i  Aal- 
borg, da  han  er  kaldet  til  at  virke  Resten  af  sin  Missionstid  i 
Kobenhavns  Konference.  Følgende  blev  derefter  opholdt  som 
Missionærer  i  Aalborg  Konference:  Christen  Larsen  som  Præ- 
sident og  Forstander  for  Aalborg  Gren  med  Herschel  S.  Lund 
som  Konferencesekretær  og  Andrew  Mollerup*,  Harvey  M.  Lar- 
sen, Oliver  G.  Petersen,  Niels  A.  Pehrson  og  Ghaude  A.  Malan 
som  Medarbejdere.  Konferencens  ovrige  Funktionærer  blev 
derefter  foreslaaede  til  Opholdelse  af  Præs.  Larsen:  Frederiks- 
havn Gren:  Marcus  P.  Jakobsen,  Forstander,  Edel  H.  Jakob- 
sen, Sekretær,  omrejsende  Ældster:  N.  A.  Pehrson  og  Claude 
Malan.  Hjoning  Gren:  Oliver  C.  Petersen,  Forstander,  Harvey 
M.  Larsen,  Medarbejder.  Brønderslev  Gren:  Christian  Nielsen, 
Forstander,  Erna  Nielsen,  Sekretær.  Aalborg  Gren:  Skrivere: 
E.  A.  Sandberg  og  Holger  Jørgensen;  Kredslærere:  Holger  Jør- 
gensen, Jørgen  Rasmussen,  E.  A.  Sandberg,  Thorvald  Ther- 
kelsen, Jens  Olsen,  Valdemar  Gerlach,  Konrad  Klitgaard,  Ed- 
vard Giessing,  Carlo  Klitgaard  og  Christen  Tranholm.  Den 
kvindelige  Hjælpeforening:  Johanne  Petersen,  Præsidentinde, 
med  Krisline  Jensen  og  Ella  Bjerregaard  som  Raadgivere. 
Søstrene  Maren  Jørgensen  og  Petra  Olsen  blev  efter  eget  Ønske 
løst  med  Tak  og  Ære  fra  deres  Stillinger  som  henholdsvis 
første  og  anden  Raadgiver.  Som  Sekretær  Hedvig  Larsen; 
Kassererske  Marie  Therkelsen.  Søster  Agnes  Gerlach  blev  efter 
eget  Ønske  løst  fra  denne  Stilling  med  Tak  og  Ære.  Som 
Lærerinder:  Johanne  Petersen,  Marie  Therkelsen,  Maren  Jør- 
gensen, Petra  Olsen,  Kristine  Jensen,  Elna  Hansen,  Marie 
Gerlach,  Anne  Caspersen.  Ungdomsforeningen:  Jens  C.  Olsen 
som  Præsident  med  Holger  Jørgensen  og  Marie  Klitgaard  som 
Raadgivere  og  Valdemar  Gerlach  som  Sekretær.  Sangkoret: 
Valdemar  Gerlach,  Leder,  og  Marie  Therkelsen  som  Organist 
samt  alle  Korets  Medlemmer.  Søster  Anne  Christensen  blev 
løst  med  Tak  og  Ære  fra  Stillingen  som  Organist.  Som  Dør- 
vogter Jens  Peter  Jensen.  Alle  Forslagene  vedtoges  en- 
stemmigt. 

Koret  sang  »Messias  han  kommer«,  hvorefter  følgende  Æld- 
ster bar  deres  Vidnesbyrd  og  udtalte  deres  Følelser:  Harvey 
M.  Larsen,  Claude  C.  Malan,  Fay  L.  Curtz  og  Herschel  S.  Lund. 

Missionspræsident  J.  S.  Hansen  udtalte  sin  Tilfredshed  med 
de  aflagte  Rapporter,  der  vidner  om,  at  en  god  Grundvold 
bliver  lagt  for  et  stort  Arbejde  gennem  den  kommende  Vinter. 
Forklarede  Nødvendigheden  af  at  tage  os  i  Agt  for  de  smaa 
Fristelser  og  Synder,  thi  da  vil  vi  aldrig  falde  for  de  store. 
Modet  sluttedes  med  Salmen:  »Kærlighed  er  Lysets  Kilde«, 
Taksigelse  af  Br.  Chr.  Simonsen. 

Det  næste  Mode  blev  afholdt  Kl.  7.  Br.  Niels  Andersen  fra 
Hjørring  aabnede  med  Bon,  og  Ældste  Andrew  Mollerup, 
Konf.  Præs,  Julius  Bruun  fra  Aarhus  og  Missionspræsident 
John  S.  Hansen  var  Aftenens  Talere.  De  udviklede  evangeliske 
Lærdomme  og  Principper,  der  paahortes  med  Opmærksomhed 
af  den  store  Forsamling.  Folgende  Sangnumre  blev  udmærket 
udforte  af  Koret:  »Naar  du  gaar  i  dybe  Tanker«,  »Han  lever, 
vor  Forloser  stor«,  »Kære  Fader,  vi  dig  bede«,  »Hvile«,  »Gud 
vær  med  dig«  og  »Som  Staden,  der  paa  Bjerget  staar«.  Tak- 
sigelse af  Br.  Thorvald  Therkelsen. 

Mandag  Formiddag  blev  afholdt  et  Mode  for  Missionærerne, 
og  om  Aftenen  Kl.  8  fortsattes  Konferencen.  Ved  dette  Mode 
aflagtes  Rapport  af  Br.  Jens  Olsen  om  Ungdomsforeningens 
Arbejde  og  af  Ældste  Curtz  om  den  indenfor  Ungdomsforenin- 
gen oprettede  Klub,  kaldet  »Visdomsordets  Helte«,  der  har 
udrettet  meget  godt  blandt  de  unge.  Ældste  Oliver  C.  Petersen 
talte  om  Forskellen  paa  sand  og  falsk  Tro.  Ældste  Valdemar 
Gerlach  rapporterede  Sangkorets  Arbejde  og  bar  Vidnesbyrd 
om  Evangeliets  Sandhed.  Til  Afveksling  Salmen  Nr.  238,  hvor- 
efter Missionspræsident  Hansen  talte  om,  hvorledes  det  kirke- 
lige Arbejde  udfores,  og  hvorledes  dette  er  til  Medlemmernes 
Velsignelse.  Viste  ved  Eksempler,  hvorledes  det  lonner  sig  at 
virke  med  Flid  i  de  Stillinger,  hvortil  vi  er  kaldet.  Koret  sang: 
»Jesus,  jeg  mit  Kors  har  taget«.  Taksigelse  af  Præsident  Lar- 
sen. Derefter  sang  Koret:  »Rosten  snart  lyder«. 

Tirsdag  Aften  afholdtes  en  selskabelig  Sammenkomst  i  For- 
bindelse med  Hjælpeforeningens  Basar.  Chokolade  og  Kager 
serveredes,  et  kort  Program  udfortes,  og  man  tilbragte  en  for- 
nøjelig Aften.  De  til  Basaren  ydede  Genstande  indbragte  et 
klækkeligt  Belob.  I  Lobet  af  Aftenen  blev  en  Gave  i  Form  af 
en  smuk  Solvopsats  overrakt  Ældste  Curtz  til  Erindring  om 
hans  Virksomhed  i  Aalborg,  hvor  han  har  erhvervet  sig  mange 
Venner. 

GLÆDE. 

I  Mormons  Bog  forekommer  den  vistnok  for  mange  Kristne 
mærkelige  Udtalelse,  at  »Menneskene  er  til,  for  at  de  kunne 
nyde  Glæde«,  idet  mange  har  en  fra  Askesens  og  Bodsøvelser- 
nes Tidsperiode  overleveret  forkvaklet  Idé  om,  hvad  Glæde 
er.  Denne  Sætning,  læst  i  Forbindelse  med  den  øvrige  Del  af 
det  Kapitel,  hvori  den  findes,  lærer  os,  at  Mennesket,  det  vil 
sige  den  udødelige  Aand,  blev  iklædt  et  Legeme  af  Kod  og 
Ben  og  anbragt  paa  Jorden  for  at  gennemgaa  en  Provestand, 
alt  sammen  i  den  Hensigt,  at  det  »kunde  nyde  Glæde«.  Og  i 
Apostlenes  Breve  til  Menighederne  fremsættes  hyppigt  For- 
maningen om  at  »være  glade«. 

Dette  at  »være  glade«  og  »nyde  Glæde«  kunde  ved  første 
Øjekast  synes  at  være  en  unødvendig  Opfordring,  eftersom 
Glæden  er  Menneskets  Livselement,  ligesom  Luften  er  Fuglens 
og  Vandet  Fiskens.  Men  ser  vi  nærmere  efter,  da  opdager  vi, 
at  det  kun  er  smaat  bevendt  med  virkelig,  sand  Glæde  i  Ver- 
dnen. Glæde  er  en  af  de  Artikler,  der  er  Dyrtid  paa  i  vore  Dage. 
Man  erstatter  Glæden  med  allehaande  Surrogater  —  man  mo- 
rer sig,  man  søger  al  Slags  Gogl  og  Tant,  der  kan  fremkalde 
Latter  og  Nydelse,  men  at  alle  disse  Ting  er  Surrogater  ken- 
des paa  deres  ringe  Næringsværdi.  Alle  disse  beklagelsesvær- 
dige Skabninger,  der  strømmer  ind  og  ud  af  Kaféernes  Sving- 
døre eller  hvirvler  Stovet  op  i  Danselokalernes  parfumemæt- 
tede  Atmosfære,  vidner  ved  selve  deres  sjælelige  Magerhed 
om  den  Hungerkost,  som  die  indtager,  og  som  de  maaske  nyder 
med  alle  udvortes  Tegn  paa  fysisk  Glæde.  Men  den  sunde  og 
stærke  Glæde  er  nojagtig  ligesaa  sjælden,  som  dens  Surrogater 
er  hyppige. 

Jesus  Kristus  deltog  selv  i  uskyldige  Glæder,  og  vi  gør  ikke 
Gud  nogen  Tjeneste  med  at  gaa  omkring  med  Bedemands- 
ansigter,  som  om  Kristi  Kors  var  for  tungt  for  os  at  bære.  Nej, 
der  bor  være  Smil  paa  Kinden  og  Glæde  og  Tilfredshed  lyse 
ud  af  Øjnene,  Men  dette  kan  kun  ske  ved,  at  den  »fuldkomne 

Glæde«  er  i  vort  Hjerte;  ellers  bliver  det  kun  Surrogater.  Lat- 
ter og  Grin  er  som  Regel  ikke  Tegn  paa  Glæde,  snarere  paa 
det  modsatte.  De  er  ligesom  Sminke,  der  giver  Udseende  af 
noget,  som  ikke  er. 

Den  sande  Glæde  er  en  aandelig  Fryd,  en  indvortes  Vel- 
behagelighed, der  ytrer  sig  i  et  glad  Smil  og  et  lykkestraalende 
Aasyn,  selv  under  Trængsler,  Modgang  og  Sorg.  »Under  alle 
disse  Trængsler  mere  end  sejrer  vi  ved  hans  Kraft,  som  el- 
skede os.«  Saaledes  udtrykker  Paulus  sin  store  Glæde  over  at 
gennemgaa  alle  disse  Genvordigheder  for  Kristi  Skyld.  Dette 
er  sand  Glæde.  »Thi  Guds  Rige  bestaar  ikke  i  at  spise  og 
drikke,  men  i  Retfærdighed,  Fred  og  Glæde  i  den  Helligaand.« 
(Rom.  14:  16.) 

Det  er  let  nok  at  være  glad  og  taknemmelig,  naar  Lykken 
tilsmiler  os,  og  Livets  forskellige  Behageligheder  kommer 
indenfor  vor  Rækkevidde,  men  hvorledes  være  glad  i  Mod- 
gangs og  Trængsels  Tider?  Vil  bristede  Forhaabninger,  Syg- 
dom, Sorg  over  Kæres  Bortgang  og  disse  tunge  Prøver,  som 
Livet  meget  ofte  lægger  i  vor  Vej  —  vil  de  forvandle  vor 
Glæde  til  Sorg,  maaske  endog  til  Bitterhed  og  Vrede?  Evner 
noget  Menneske  at  være  glad  under  saadanne  Forhold?  Jo,  der 
kræves  af  et  Menneske  kun  dette  ene,  at  han  ikke  i  mismodig 
Trods  æder  sig  Fortvivlelse  til  ved  at  bære  Sorgens  tunge 
Byrde  i  Ensomhed,  men  at  han  bærer  den  frem  for  Gud  i  Bon. 
Jesu  Ord:  »Beder,  saa  skulle  I  faa,  for  at  eders  Glæde  maa 
blive  fuldkommen,«  blev  sagt  til  dem,  der  trænger  til  virke- 
lig sand  Glæde,  og  for  hvem  Surrogater  er  værdiløse.  Hos  ham 
finder  vi  Trost,  Hjælp  og  Forstaaelse.  Vi  faar  maaske  ikke 
Lidelsen  taget  bort,  vi  faar  ikke  den  døde  tilbage.  Men  vi  faar 
Guds  Faderaasyn  at  se  som  aldrig  for,  og  det  forvandler  vor 
Sorg  til  sand  Glæde,  en  Glæde,  som  vi  netop  erhverver  os  gen- 
nem vor  Sorg.  Og  det  er  denne  hoje,  rene  og  evige  Glæde,  der 
kommer  til  alle  dem,  der  elsker  Gud  og  udstaar  Lidelser  for- 
håns Navns  Skyld.  »I  elskede;  undrer  eder  ikke  over  den  Ild, 
som  brænder  iblandt   eder  til   eders  Prøvelse,   som   om  der 

hændtes  eder  noget  underligt;  men  glæder  eder  i  samme  Maal, 
som  I  have  Del  i  Kristi  Lidelser,  for  at  I  ogsaa  kunne  glæde 
og  fryde  eder  ved  hans  Herligheds  Aabenbarelse.«  (1.  Peter 
4:  12,  13.) 

Ogsaa  i  ny  Aabenbaring  har  Herren  advaret  mod  Surro- 
gater for  sand  Glæde:  »Derfor  afstaar  fra  al  eders  letsindige 
Tale,  fra  al  Latter,  fra  alle  eders  kødelige  Begærligheder;  fra 
al  eders  Stolthed  og  Letsindighed,  og  fra  all©  eders  onde  Ger- 
ninger.« (Pag.  Bog  88:  121.)  Menneskene  svælger  i  alle  disse 
Ting  og  mener,  at  de  nyder  Livet,  at  de  har  Glæde;  men  det 
er  kun  værdiløst  Glimmer,  ikke  det  rene  Guld. 

Sand  Glæde  kan  kun  komme  fra  Gud  ved  at  vi  søger  ham 
og  pro  ver  paa  at  tjene  ham  og  gøre  hans  Vilje.  Et  af  de  far- 
ligste og  for  Menneskenes  aandelige  Velfærd  mest  fordærve- 
lige Surrogater  for  Glæde  er  den  i  vor  Tid  saa  almindelige 
Forlystelsessyge,  der  bilder  dem  ind,  at  de  glæder  sig,  naar  de 
Sondag  efter  Søndag  deltager  i  Fornøjelser,  Udflugter  eller 
Selskaber  i  Stedet  for  at  gaa  til  Herrens  Hus.  Fornøjelser  og 
Adspredelser  har  sin  Plads  i  Livet,  hvis  de  er  af  den  rette 
Slags,  men  at  deltage  i  dem  om  Søndagen  er  at  overtræde  et 
af  de  ti  Bud  givne  paa  Sinai  Bjerg  og  skrevne  med  Herrens 
egen  Finger.  Kan  sand  Glæde  komme  til  os  fra  Gud,  naar  vi 
overtræder  et  af  hans  Bud?  Nej;  paa  Sabbatens  Dag  »skal  du 
ofre  dine  Gaver  og  Sakramenter  til  den  Allerhøjeste«  og  »gaa 
til  Bedehuset«.  »Og  saafremt  I  gør  disse  Ting  med  Taksigelse, 
med  glade  Hjerter  og  Aasyn,  ikke  med  megen  Latter,  thi  det 
er  Synd,  men  med  et  godt  Hjerte  og  glædestraalende  Aasyn«, 
da  skal  »eders  Glæde  være  fuldkommen«.  (Pag.  Bog  59:  9 — 21.) 

J.  S.  H. 


EFTERAARSKONFERENCEN   I  AARHUS. 

.  Efteraarskonferencen  i  Aarhus  blev  afholdt  den  18. — 21.  Ok- 
tober 1924  og  lededes  af  Konferencepræsident  Julius  Bruun. 
Missionspræsident  John  S.  Hansen,  Konferencepræsident  Chri- 

sten  Larsen  og  Ældste  N.  A.  Pehrson  fra  Aalborg  var  til  Stede. 
Det  første  Mode  blev  afholdt  Lord  ag  Aften  og  havde  nærmest 
Karakteren  af  et  Funktionærmode.  Sangkoret  og  80  pCt.  af 
Grenens  Funktionærer  var  til  Stede.  Modet  aabnedes  med  Bøn 
af  Ældste  P.  Petersen.  Præs.  Bruun  bød  Forsamlingen  vel- 
kommen og  foretog  en  Optælling  af  de  tilstedeværende  Funk- 
tionærer. Derefter  talte  Ældste  W.  L.  Jensen  fra  Esbjerg  og 
Præs.  C.  Larsen  fra  Aalborg.  En  Sang  blev  sunget  af  fire  Mis- 
sionærer, hvorefter  Missionspræsident  Hansen  talte  om,  hvor- 
ledes Menighedsarbejdet  og  Missionsgerningen  udføres  i  Jesu 
Kristi  Kirke,  og  at  alle  Kirkens  Medlemmer  havde  Lejlighed 
til  at  deltage  i  dette,  samt  viste,  hvilke  store  Velsignelser  dette 
vilde  bringe  baade  i  dette  og  det  næste  Liv.  Modet  sluttede 
med  Salmen  Nr.  191  og  Taksigelse  af  Ældste  L.  Rasmussen. 

Sondag  Form.  Kl.  10  blev  Søndagsskolens  Konference  af- 
holdt under  stor  Tilslutning  af  baade  Voksne  og  Born.  Skolen 
lededes  af  Forstander  S.  P.  Simonsen,  der  bød  Forsamlingen 
velkommen,  hvorefter  et  godt  og  afvekslende  Program  udfør- 
tes, bestaaende  af  Korlektie,  Klasseovelser,  Oplæsning  o.  s.  v. 
Derefter  talte  Konf.  Præs.  Bruun,  Præs.  C.  Larsen.  Aalborg,  og 
I  issionspræsident  J.  S,  Hansen,  der  udtrykte  deres  Anerken- 
delse af  det  udforte  Arbejde,  opmuntrede  til  fortsat  Flid  og 
gav  nyttige  Raad  og  Lærdomme.  Skolen  aabnedes  og  sluttedes 
med  Bon  af  to  Elever,  Sostrene  Helga  Petersen  og  Gerda 
Jensen. 

Konferencen  fortsattes  Kl.  2  Eftm.  med  Salmen  Nr.  142,  Bøn 
af  Lokalældste  Jens  Christensen  fra  Randers,  derefter  Salmen 
Nr.  72.  Rapporter  fra  Grenene  aflagdes  af  Ældsterne  Waldemar 
Jensen,  Esbjerg,  Amos  B.  Jensen,  Odense,  P.  Petersen,  Ran- 
ders, og  Emil  Thomsen,  Silkeborg,  hvorefter  Konf.  Præs.  Bruun 
gav  en  samlet  Oversigt  over  Arbejdet  i  Konferencen  som  et 
Hele.  Kirkens  og  Missionens  Autoriteter  blev  derefter  fore- 
slaaede  til  .Opholdelse  i  de  Helliges  Tro  og  Bonner  af  Præs. 
Hansen:  Julius  Bruun  som  Præsident  for  Aarhus  Konference 
og  Forstander  for  Aarhus  Gren  med  Bryan  L.  Petersen  som 
Konferencesekretær  og  Ældsterne  Peter  Petersen,  Orson  W. 
Jensen,  Walter  Nielsen,  Leonal  Rasmussen,  Truman  Nielsen, 
Wallace  P.  Winkler,  Waldemar  L.  Jensen  og  Amos  B.  G.  Jen- 
sen som  Medarbejdere.  Præs.  Bruun  foreslog  derefter  Grenenes 
Funktionærer  som  folger:  Esbjerg  Gren:  Valdemar  Jensen, 
Forstander,  med  Orson  W.  Jensen  og  Truman  Nielsen  som 

Medarbejdere.  Odense:  Amos  B.  C.  Jensen,  Forstander,  Wal- 
lace P.  Winkler,  Medarbejder.  Randers:  Peter  Petersen,  For- 
stander, Leonal  Rasmussen,  Medarbejder.  Silkeborg:  Emil 
Thomsen,  Kredslærer.  Som  Grensskriver  i  Aarhus  Gren  Kaj 
Kierkegaard.  Kredslærere:  Chr.  Sorensen,  N.  P.  Thomassen, 
S.  P.  Simonsen,  Ernest  Jensen,  Lauritz  Larsen,  Mads  Johan- 
sen, Soren  Jensen,  Kaj  Kierkegaard.  Den  kvindelige  Hjælpe- 
forening:  Kjerstine  Thomassen,  Præsidentinde,  Ane  J.  Fischer 
og  Karen  Johansen,  Raadgivere,  Oda  Nielsen,  Sekretær,  Anne 
Larsen,  Kasserer.  Lærerinder:  Marie  Thestesen,  Bertha  Jacob- 
sen, Johanne  Jensen,  Dorthea  Nielsen,  Margrethe  Nielsen  og 
Marie  Henriksen.  Søndagsskolen:  S.  P.  Simonsen,  Bestyrer, 
Chr.  Sorensen  og  Walter  Nielsen,  Raadgivere,  Kaj  Kierke- 
gaard, Sekretær,  Bryan  L.  Petersen,  Sangleder,  Oda  Nielsen, 
Organist,  Ingeborg  Christensen,  Elly  Simonsen  og  Alfrida 
Christensen,  Lærerinder,  Knud  Sorensen,  Dørvogter.  Ung- 
domsforeningen: Lauritz  Larsen,  Præsident,  Mads  Johansen 
og  Alfrida  Christensen,  Raadgivere,  Ellen  Rasmussen,  Sekre- 
tær. Dørvogtere  ved  Moderne:  N.  P.  Thomassen  og  S.  P.  Si- 
monsen. Korleder  Bryan  L.  Petersen,  Organist  Oda  Nielsen  og 
alle  Korets  Medlemmer.  Til  Afveksling  en  Sang  af  Koret. 

Følgende  Ældster  talte  derefter  til  Forsamlingen:  E.  A. 
Sandberg  fra  Aalborg,  Leonal  Rasmussen,  Truman  Nielsen, 
Wallace  P.  Winkler  og  Orson  W.  Jensen.  Missionspræsident 
Hansen  udtalte,  at  han  havde  glædet  sig  over  de  aflagte  Rap- 
porter, og  syntes,  at  alt  tydede  paa,  at  Udsigterne  var  gode  for 
Fremtiden.  Modet  sluttede  med  Salmen  Nr.  12,  Taksigelse  af 
Lokalældste  Th.  Christiansen  fra  Esbjerg. 

Ved  Modet  Sondag  Aften  var  Salen  fyldt  til  Trængsel  med 
opmærksomme  Tilhorere.  Konf.  Præs.  Chr.  Larsen  fra  Aal- 
borg, Ældste  Valdemar  Jensen  fra  Esbjerg  og  Missionspræsi- 
dent J.  S.  Hansen  var  Aftenens  Talere.  De  dvælede  ved  Aar- 
sagerne  til  de  forvirrede  religiøse  Tilstande  i  Verden,  det  store 
Frafald,  Evangeliets  Gengivelse  og  hvad  Menneskene  burde 
gøre  for  at  komme  tilbage  til  Gud.  Ældsterne  Amos  B.  Jensen 
og  Walter  Nielsen  aabnede  og  sluttede  med  Bøn.  Følgende 
Sangnumre  blev  udmærket  udførte  af  Koret  under  Bryan  L. 
Petersens  Ledelse:  »Lover  Gud  med  Jubelsang«,  »Zion,  vær 
trøstet«,  »Fredens  Prins«  og  »Kommer  til  mig«.  Desuden  en 
Kvartet:  »The  lost  Chord«  af  Asta  og  Frida  Jensen,  Bryan  L. 
Petersen  og   Walter  Nielsen.   Sangkoret   fortjener   stor  Paa- 

skonnelse  for  dets  smukke  Sang  saavel  i  dette  som  i  de  ovrige 
af  Konferencens  Moder. 

Mandag  Formiddag  blev  afholdt  et  Mode  for  Missionærerne, 
og  Mandag  Aften  fortsattes  Konferencen.  Rapporter  aflagdes 
fra  Søndagsskolen,  Hjælpeforeningen  og  Ungdomsforeningen 
af  henholdsvis  S.  P.  Simonsen,  Kjerstine  Thomassen  og  Lau- 
ritz "Larsen,  af  hvilke  det  fremgik,  at  disse  Organisationer  er 
i  god  Fremgang  og  udforer  et  godt  Arbejde.  Derefter  talte 
folgende  Ældster  til  Forsamlingen:  Bryan  L.  Petersen,  Niels 
A.  Pehrson  fra  Aalborg,  Walter  Nielsen  og  Amos  B.  C.  Jensen, 
Præs.  Hansen  dvælede  ved  Velsignelserne  forbundne  med  Ad- 
lydelsen  af  Herrens  Bud  og  Love  til  sin  Kirke,  hvilke  er  givne 
til  Gavn  for  Menighedens  Medlemmer,  og  ved  at  tro  paa  Gud 
saaledes,  at  vi  opfylder  hans  Bud,  da  bliver  Evangeliet  en 
Guds  Kraft  til  Frelse  fra  Synd.  Søster  Asta  Jensen  sang  til 
Afveksling,  en  Solo.  Lokalældsterne  Niels  Jensen  og  Lauritz 
Larsen  aabnede  og  sluttede  med  Bon. 

Konf.  Præs.  Julius  Bruun  udtalte  sin  Glæde  over  den  vel- 
lykkede Konference  og  sin  Paaskonnelse  af  det  Arbejde,  der 
var  udfort  af  alle  dem,  der  havde  hjulpet  til  at  frembringe 
dette  gode  Resultat.  Takkede  især  Sangkoret  for  dets  udmær- 
kede Assistance  og  Søstrene  for  de  smukke  Blomster,  der  pry- 
dede Salen.  Haabede,  at  den  gode  Aand,  der  havde  været  til 
Stede  under  Konferencen,  og  som  vi  alle  havde  følt,  maatte 
vedblive  at  gore  sig  gældende. 

Tirsdag  Aften  blev  en  selskabelig  Sammenkomst  afholdt  i 
Forbindelse  med  den  kvindelige  Hjælpeforenings  Basar.  Et 
Program  blev  udfort,  Forfriskninger  serveredes,  og  Salget  af 
de  til  Foreningen  ydede  og  af  denne  forarbejdede  Genstande 
gik  livligt  og  indbragte  et  godt  Udbytte,  og  alle  var  enige  om, 
at  de  havde  tilbragt  en  særdeles  behagelig  og  fornøjelig  Tid. 


SKABELSEN,  ET  MÆGTIGT  BYGNINGS- 
FORETAGENDE. 

(Af  Dr.  James  E.  Talmage  i  »Milt.  Star«.) 

»I  Begyndelsen  skabte  Gud  Himmelen  og  Jorden.« 
Dette  er  den  forste  Sætning  i  den  hellige  Skrift,  saaledes 
som  vi  har  den.   Dette   Udtryk  repræsenterer  paa   én   Gang 

baade  Ukunstlethed  og  stor  Dybsindighed.  Det  er  et  mester- 
ligt Stykke  literær  Summering. 

I  Bevidstheden  om  vore  menneskelige  Fatteevners  Begræns- 
ninger lad  os  udelade  Begrebet  »Himmelen«  og  begrænse  vor 
Opmærksomhed  til  den  konstaterede  Kendsgerning,  at  Gud 
skabte  Jorden. 

Mangen  en  Bibellæser  har  spurgt  sig  selv,  uagtet  kun  faa 
har  dristet  sig  til  at  give  Spørgsmaalet  en  bestemt  Form:  Af 
hvad  skabte  Gud  Jorden? 

Et  mangelfuldt  og  utilfredsstillende  Svar  har  ned  gennem 
Tiderne  været  det  almindelige  —  at  Skabelse  betyder  Dannel- 
sen af  noget  ud  af  intet,  og  det  citerede  Skriftsted  har  man 
tillagt  den  Mening,  at  Jorden,  indbefattende  Land,  Vand,  Luft 
og  alt,  hvad  der  er  i  disse,  blev  tilvejebragt  af  intet.  Uagtet 
denne  Opfattelse  af  Skabelsen  er  uforenelig  med  videnskabe- 
ligt konstaterede  Kendsgerninger  vedrorende  Grundstoffernes 
Beskaffenhed,  saa  har  den  endnu  stor  Indflydelse  blandt 
Menneskene  og  er  fremsat  i  nogle  nyere  Ordboger. 

Hvad  er  Intet?  Leksikografer  svarer,  at  »intet«  er  en  Til- 
stand af  Ikke-Tilværelse. 

Da  det  maa  indrømmes,  at  Menneskets  begrænsede  Tænke- 
evne er  aldeles  ude  af  Stand  til  at  forestille  sig  eller  fatte  en 
universal  Tilstand  af  Ikke-Tilværelse,  kan  vi  med  Rimelighed 
spørge:  Dersom  en  saadan  Tilstand  nogensinde  var,  hvad 
kunde  der  da  komme  ud  af  den? 

Er  det  ikke  en  selvindlysende  Sandhed,  at  af  intet  kan  intet 
blive  til?  Hvis  der  nogensinde  har  været  en  Tilstand  af  Intet- 
hed, da  maatte  denne  Tilstand  nødvendigvis  have  varet  evigt 
ved. 

Jeg  véd,  at  jeg  er  til,  og  min  Tilværelse  er  en  Kendsgerning, 
der  er  et  afgørende,  absolut  og  uimodsigeligt  Bevis  paa,  at 
der  aldrig  har  været  en  Tilstand  af  Intethed.  Elementerne  i 
mit  Legeme,  Stofferne  i  Pen  og  Papir,  hvormed  jeg  meddeler 
mig,  Bestandelene  i  de  Blomster  og  Træer,  jeg  ser  fra  mit 
Vindue  —  de  Grundstoffer,  hvoraf  alle  materielle  Ting  be- 

staar,  er  evige.  De  har  altid  eksisteret,  og  de  vil  aldrig  ophore 
med  at  være  til. 

Sandt  nok,  jeg  har  ikke  altid  eksisteret  i  min  nuværende 
legemliggjorte  Tilstand;  ejheller  har  Skrivebordet,  som  jeg 
netop  nu  benytter,  altid  eksisteret  som  et  Bord.  Endvidere, 
Stofferne  i  mit  Legeme  har  ikke  altid  været  forenede  i  deres 
nuværende  Sammensætning  som  Kod,  Blod  og  Ben,  ejheller 
Stofferne  i  Bordet  som  Træ. 

Usynlige  Virksomheder  var  i  Gang,  hvilke  opsugede  og  til- 
trak sig  visse  Gasarter  fra  Luften  og  visse  kemiske  Sammen- 
sætninger fra  Jorden  i  et  nøjagtigt  og  bestemt  Forhold,  og 
saaledes  ernæredes  Træet  fra  den  spirende  Frøkærne  til  den 
fuldt  udvoksede  Træstamme,  hvoraf  Haandværkeren  lavede 
eller,  om  De  vil,  skabte  mit  Bord. 

Fornuften  siger  os,  at  Gud  ikke  skabte  Jorden  af  intet.  Der 
er  ikke  noget  gudsbespotteligt  i  at  fremsætte  den  Paastand,  at 
han  ikke  kunde  have  gjort  det. 

Med  en  Dyrtighed  og  Magt,  der  uendelig  langt  overgaar  alt, 
hvad  Mennesker  har  kunnet  erhverve  sig,  tog  Gud  af  det  evigt 
eksisterende  Stof,  og  deraf  dannede  han  Jorden  med  alt,  hvad 
der  hører  til.  Det  ubegrænsede  og  endeløse  Rum  er  fuldt  af 
Stof,  hvoraf  den  guddommelige  Kemiker  kan  sammensætte 
hvilke  Materialier,  han  vil,  og  han  kan  forme  disse  Stoffer  og 
Materialier  til  Verdener,  skabte  af  det  en  Gang  formløse  og 
upaavirkede,  men  alligevel  forud  eksisterende  Grundstof. 

Da  selve  det  evige  Grundstof  ikke  kan  skabes  eller  dannes, 
følger  deraf  nødvendigvis  ogsaa,  at  det  ikke  kan  tilintetgøres. 
Dette  Bord  kan  opbrændes  og  saaledes  forsvinde,  baade  som 
et  udarbejdet  Stykke  Mobel  og  som  en  Sammensætning  af 
Elementer,  der  udgør  Træ;  men  de  evige  Grundstoffer  bliver 
blot  frigjorte  og  kastede  tilbage  til  Naturens  P  orraadskammer 
for  derfra  at  fortsætte  Omløbet. 

Udtalelser  i  ny  Aabenbaring,  given  af  Herren  gennem  Pro- 
feten Joseph  Smith,  tilkendegiver  i  bestemte  Udtryk,  at  hvad 
vi  kalder  Verdens  Skabelse  var  en  Organisations  Proces,  et 

Byggeforetagende  af  forud  eksisterende  Elementer.  Saaledes 
læser  vi,  at  i  Begyndelsen  —  det  vil  sige,  før  Jorden  blev  dan- 
net —  talte  Gud  midt  i  Aandernes  Forsamling,  sigende:  »Vi 
ville  gaa  ned,  thi  der  er  Rum  der,  og  vi  ville  tage  af  disse  Ele- 
menter og  danne  en  Jord,  hvorpaa  disse  kunne  bo.«  (Abr.  Bog 
3:  24.) 

For  at  skelne  mellem  aandelige  Væsener  og  de  materielle 
Legemer,  hvori  disse  bor,  medens  de  opholder  sig  paa  Jorden, 
har  Herren  sagt:  »Thi  Mennesket  er  Aand,  Elementerne  ere 
evige,  og  Aand  og  Element,  naar  de  er  uadskilleligt  forenede, 
annamme  en  Fylde  af  Glæde.  Elementerne  er  Guds  Taber- 
nakel, ja  Mennesket  er  Guds  Tabernakel,  eller  Tempel,  og 
hvilket  som  helst  Tempel,  som  bliver  besmittet,  det  Tempel 
vil  Gud  odelægge.«  (Pag.  Bog  93:  33,  3'5.) 


DØDSFALD. 

Carl  Johan  Danneborg  døde  pludseligt  den  18.  Oktober  1924 
i  København  i  en  Alder  af  56V2  Aar.  Han  blev  Medlem  af 
Kirken  den  21.  Maj  1908  og  ordineret  til  Ældste  i  Januar  1920. 
Begravelsen  fandt  Sted  den  24.  Oktober  paa  Bispebjerg  Kirke- 
gaard. Præs.  J.  S.  Hansen  talte  ved  Baaren,  Hans  N.  Ogaard 
aabnede  med  Bøn  og  Louis  Hansen  indviede  Graven. 

